text: Verdens bedste back til Kolding
  04 marts 2015 kl. 19.09
  Islandske Olafur Stefansson skal torsdag og fredag træne med KIF Kolding København i håb om, at han skal hjælpe holdet i Champions League.
  Verdens bedste back skal træne med KIF Kolding København i de næste to dage.
  - Vi har haft en del skadesproblemer, så vi håber på, at Olafur Stefansson kan være en god spiller på holdet til vores næste Champions League kampe, siger pressechef Thomas Christensen til TV SYD.
  Den tidligere håndboldstjerne har ikke spillet i hele denne sæson. Men det skal forhåbentlig ikke forhindre ham i at blive en del af holdet, siger Thomas Christensen.
  - Vi forventer helt sikkert at han stadig spiller godt, så han kan hjælpe os godt på vej i Champions League- kampene de kommende weekender.
  Træningen foregår i Ullerslevhallen i Nyborg.
  